Kolegio Alejandro Paula

Kolegio Alejandro Paula (KAP) ta un skol públiko pa HAVO i VWO, situá den Emmastad, un bario di Willemstad, Kòrsou. Fundá na 1941 e ta e skol di enseñansa sekundario mas bieu di Kòrsou i Antias Hulandes.Vademecum 2021-2022, Kolegio Alejandro Paula

 Historia 
Dia 17 di sèptèmber 1941 e skol a habri bou di e nòmber Algemeen Middelbare School (AMS) ku 17 alumno. E tabata situá den e kompleho eskolar Wilhelmina-Hendrikschool na Pietermaai.PSC bestaat 35 jaar, Amigoe (15 di sèptèmber 1976) Su promé direktor tabata Willem Meijer. Na 1948 e skol ta risibí rekonosimentu komo HBS. Durante Guera Mundial II direktiva di AMS, riba inisiativa di Meijer, ta kambia nòmber di e skol pa Peter Stuyvesant College (PSC). Un estatua di Peter Stuyvesant a wòrdu koloká dilanti e skol riba e pleinchi na Pietermaaiweg, ku awendia ta un parkeo. Anualmente riba e fecha di 13 di mei e alumnonan tabata selebrá "Dia di Peter Stuyvesant" ku aktividatnan deportivo. Na aña 1954 PSC ta muda pa Schottegatweg, den un edifisio nobo diseña pa arkitekto Anton de Vries. Den kurso di tempu e edifisio aki a haya varios expanshon pa akomoda e kresementu di alumno. Na okashon di su 25 aniversario na 1966 Servisio Postal di Antia a emiti un seri di stampia spesial di PSC, mientras a lanta un asosiashon di eks-alumno bou di presidensia di A.J. Jesurun. Na okashon di su 50 aniversario a saka un buki konmemorativo titulá Onderwijs in de steigers.

Komo Peter Stuyvesant tabata un símbolo kolonial ku lasonan ku sklabitut a kita e estatua for di e tereno di skol dia 23 di yüli 2011.Aart Broek, Antilliaans Erfgoed (5):Het behoud van slavenarbeid, Curacao.nu (27 di aprel 2022) Desde 1 di ougùstùs 2011 e nòmber ofisial ta Kolegio profèsor dòkter Alejandro ‘Jandie’ Paula (KAP).Nieuwe naam Peter Stuyvesant College bekend, 31 di mart 2011 

Desde aña 2020 e skol tin un pro medio di 700 alumno i 75 dosente i otro empleado.

 Alumno konosí 
 Eligio Kibbelaar
 Rutsel Martha
 René Römer
 Boy Rozendal

 Link eksterno 
 Wepsait Kolegio Alejandro Paula

Category:Scolnan
Category:Kòrsou